«Μόνιμοι» ψηφοφόροι της Χρυσής Αυγής εμφανίζονται να είναι οι αστυνομικοί, οι οποίοι ψήφισαν και πάλι το ναζιστικό μόρφωμα και μάλιστα μαζικά – σε ποσοστό 40-50%.

Σε τροχιά προς Κρήτη ο Ιανός – 2 νεκροί, αγνοούμενοι και τεράστιες καταστροφές Παρά τον θόρυβο που υπήρξε στις εκλογές του 2012 για την ψήφιση του ακροδεξιού κόμματος από σχεδόν τους μισούς αστυνομικούς, οι βουλευτικές εκλογές του 2015 δείχνουν ότι – παρά τις έρευνες της ΕΛ.ΑΣ. για τη δράση της Χρυσής Αυγής – χιλιάδες αστυνομικοί συνεχίζουν να υποστηρίζουν «μυστικά» το εν λόγω κόμμα.

Περίπου 3.000 αστυνομικοί που υπηρετούν στην Αττική ψηφίζουν με βάση ειδικούς εκλογικούς καταλόγους πέριξ κυρίως του κτιρίου της ΓΑΔΑ, στη λεωφόρο Αλεξάνδρας.

Έτσι στο 801ο εκλογικό τμήμα στην οδό Αμπελακίων, το οποίο είναι ένα από αυτά που ψήφισαν σε αυτήν την εκλογική αναμέτρηση οι αστυνομικοί (οι αριθμοί των εν λόγω τμημάτων άλλαξαν από την προηγούμενη εκλογική αναμέτρηση του 2012) η Χρυσή Αυγή έλαβε 15,04% έναντι 6,32% που είχε λάβει το 2012 στο εν λόγω τμήμα το 2012, όπου όμως τότε δεν ψήφιζαν σε αυτό ένστολοι από τη ΓΑΔΑ.

Κάτι αντίστοιχο με… τριπλασιασμό των ποσοστών της Χρυσής Αυγής εμφανίζεται στο 802ο εκλογικό τμήμα όπου η ακροδεξιά οργάνωση έλαβε την Κυριακή 14,37% έναντι μόλις 4,47% το 2012, όπου και πάλι τότε δεν υπήρχαν στο εν λόγω τμήμα ψηφοφόροι αστυνομικοί.

Το ίδιο συνέβη και στο 803ο εκλογικό τμήμα όπου η Χρυσή Αυγή έλαβε 13,3% έναντι 7,67% το 2012 και στο 805ο όπου η εν λόγω οργάνωση έλαβε 12,67 έναντι 6,57% το 2012.

Αν συνυπολογισθεί ότι κατά μέσο όρο σε κάθε ένα από αυτά τα τμήματα ψηφίζουν περίπου 500-600 άτομα και ο αριθμός των αστυνομικών που ψηφίζουν εκεί κυμαίνεται από 15% ως 30% επί του συνόλου των ψηφοφόρων, τότε με τη σχετική αναγωγή το ποσοστό των αστυνομικών που προτιμούν Χρυσή Αυγή κινείται μεταξύ 40 έως 50%.

Για να γίνει αντιληπτή η «επιρροή» της ψήφου των ενστόλων στα εκλογικά τμήματα όπου ψηφίζουν υπενθυμίζεται ότι σε τμήματα, όπως το 806ο, που είχαν ψηφίσει το 2012, η Χρυσή Αυγή είχε πάρει τότε 21,99%. Ωστόσο στο ίδιο τμήμα όπου τώρα δεν ψήφισαν οι αστυνομικοί η συγκεκριμένη οργάνωση έλαβε 9,45%.

Αντίστοιχες ενδεικτικές πτώσεις σημειώνονταν και σε αλλά τμήματα που έδιναν «παρών» το 2012 οι αστυνομικοί και στις εκλογές της 25ης Ιανουαρίου ψήφιζαν αλλού.